Frygt for at tilskadekomne har alvorlige kvæstelser

Tre er fredag formiddag blevet kvæstet ved en bilulykke på Hjørringvej ud for Flade Kirkevej i Frederikshavn. Ifølge Nordjyllands Politi i Frederikshavn er en eller flere af dem formentlig alvorligt kvæstet. Politiet har endnu ikke detaljer om ulykken. Den skete da to biler stødte sammen - formentlig fordi den ene kørte fra Flade Kirkevej og ud på Hjørringvej.